Alþjóðlegir áhorfendur verða ekki leyfðir á Ólympíuleikunum og Ólympíumóti fatlaðra í Tókýó í Japan í sumar. Þetta var ákveðið vegna óvissu um framvindu heimsfaraldurs kórónuveiur.
Alþjóðaólympíunefndin og Alþjóðanefnd Ólympíumóts fatlaðra funduðu í dag vegna stöðu faraldursins í heiminum. Ákveðið var að hleypa ekki ferðamönnum til Japan á meðan mótin tvö standa yfir í síðsumars. Í tilkynningu segir að þetta sé gert til að tryggja öryggi bæði heimamanna og gesta vegna óvissu um stöðu COVID-19 faraldursins í sumar en töluverð óánægja hefur verið í Japan með að leikarnir séu enn á áætlun.
Íslenska kvennalandsliðið í handbolta mætir Grikklandi í forkeppni HM 2021 klukkan sex í dag. Íslenska liðið tapaði fyrir Norður-Makedóníu í gærkvöld 24-17 í fyrsta leik. Steinunn Björnsdóttir fyrirliði liðsins verður ekki með í dag eftir að hafa meiðst í í leiknum í gær. Þá fer fram Íslandsmótið í áhaldafimleikum klukkan fjögur í dag og verður í beinni útsendingu á RÚV.
Björn Bergmann Sigurðarson hefur dregið sig úr landsliðshópnum sem leikur þrjá leiki í undankeppni HM í fótbolta í lok mars. Ekki hefur verið tekin ákvörðun um að kalla nýjan leikmann inn í hópinn.
Ísland mætir Þýskalandi á fimmtudag í fyrsta leik liðsins undir stjórn Arnars Þórs Viðarssonar.
Vegna óvissu um kórónuveirufaraldurinn verða erlendir áhorfendur ekki leyfðir á Ólympíuleikunum og Ólympíumóti fatlaðra í Tókýó í Japan í sumar. 